Opstilling til bestyrelsen i Alternativet, Favrskov for Jørgen Thiele

”Jeg stiller op til valg til bestyrelsen for lokalforeningen Alternativet Favrskov, fordi det er vigtigt, at Alternativet, med dets værdier og visioner, bliver en aktiv medspiller også lokalt i Hinnerup.

Jeg mener, at besidde nogle kompetencer, kontakter og erfaringer, som kan være medvirkende til at skabe et godt grundlag for Alternativet i Favrskov generelt, men herunder naturligvis også i forhold til at sikre et godt kommunalvalg for Alternativet i 2017.”

Sådan skrev jeg i mit opstillingsgrundlag ved den stiftende generalforsamling i 2016. Dette gælder stadigt et ”rundt” år senere.

Siden er så kommet erfaringen med et år i bestyrelsen og som forperson.

Erfaringer, der meget kort kan beskrives således: Vi kom godt fra start, fik etableret en forening med nu 59 medlemmer, hvilket er rigtigt fint her i Favrskov. Det vi har kæmpet noget med, er inddragelse af medlemmer samt spørgsmålet: ”Hvad er det egentlig, vi som Alternativet, Favrskov skal prioritere at arbejde med.”?

Heldigvis er der en del medlemmer, der har været og gerne vil være aktive. Det er mit bud, at vi skal samle vores kræfter og energi omkring kommunalvalget. Fordi kommunalvalget er vigtigt, men også fordi, vi herigennem kan styrke Alternativet, Favrskov. Organisatorisk, som politisk. Lad det sidste være succeskriteriet for vores valgkamp. Og så skal vi selvfølgelig også have én person valgt!

**Personlig baggrund:**

Jeg har boet Hinnerup siden 1995, er 62 år. Gift og har tre voksne børn, samt et barnebarn

**Erfaringer med Alternativet:** Jeg har været medlem siden maj 2014.

Deltog aktivt i underskriftsindsamlingen for retten til at stille op til Folketinget.

Var aktiv i kampagnen op til folketingsvalget 2015.

Medinitiativtager til oprettelsen af en lokalforening i Favrskov

Forperson i Alternativet, Favrskov siden stiftelsen

**Lokale erfaringer:** Jeg har siden 2003 arbejdet som lærer på Rønbækskolen i Hinnerup. Jeg har været aktiv i bestyrelsen for HOG-badminton. Ligesom jeg i mange år var aktiv i afholdelsen af fodboldafdelingens HOG-cup.

**Tidligere bevægelsesmæssige erfaringer:** OOA, NOAH og Idræt for fred. ( alle i 1980érne)

**Tidligere politiske erfaringer**:Aktiv i Venstresocialisterne - Sad en periode i Byledelsen. (Sluthalvfjerdserne - begyndelsen af firserne)

**Relevant erhvervsmæssig erfaring:**

1990 til 2000 Medstifter af og Administrator på KaosPiloterne.

2000 til 2003 Medstifter af og Forstander på Fremtidsbroen. (En efterskole, der lukkede i 2003)

2003 til..... Lærer på Rønbækskolen i Hinnerup.